Vegfarendur sem leið eiga um Norðurárdal í Borgarfirði hafa án efa tekið eftir því að byrjað er að undirbúa vegagerð í hrauninu við Grábrók . Tíðindamaður blaðsins sagði frá því að álfar væru að trufla vegagerðinna en Einar Jónsson ýtustjóri segist ekkert hvaða orðið var við slík . Ekkert óeðlilegt hafi komið upp á . Hins vegar væru margir að hafa orð á því við hann að ekki mætti eyðileggja hraunið því það væri svo lítið af þeim á Íslandi . Samt vildi fólk fá veg , bara ekki þarna , því vegurinn um Norðurárdal væri hrikalegur . „ Ég hef bent viðkomandi á að fá sér bara hest og leggja bílnum , þá þyrfti ekkert að hafa áhyggjur af hrauninu . Þeim hefur ekki fundist það spennandi hugmynd . " Í tengslum við vegagerðina á þessu svæði verður gamla danshúsið við Hreðavatnsskála rifið . Margir af eldri kynslóðinni eiga án efa minningar úr því húsi er dansspor voru stigin þar af miklum móð . Aðspurður sagðist Einar ekki vita nákvæmlega hvenær ætti að rífa húsið sem margir hefðu skemmt sér í og margir hefðu ábyggilega orðið til í nágrenni þess . Honum finndist að í húsinu ætti að hafa eitt gott réttarball áður en það hyrfi og fá Sæmund Sigmundsson til að hafa sætaferðir á gömlurútunni , þá yrði þetta allt í réttum anda . Þessari hugmynd er hér með komið á framfæri .